અરવલ્લી જિલ્લાના ખનિજ અસરગ્રસ્ત ગામોના ઉત્થાન માટે સહાય જાહેર કરવાનું નક્કિ કર્યા બાદ જિલ્લા સ્તરેથી સરવેની કામગીરી હાથ ધરવામાં ૭૩ ગામોનો સર્વે કરાયો હતો. અરવલ્લી જિલ્લાના ખનિજની લીઝો ધરાવતા અસરગ્રસ્ત ગામો માટે DMF યોજના અંતર્ગત સહાય જાહેર કરવાનું નક્કિ કરાયું છે. ત્યારે અમદાવાદની તાલીમ રીસર્ચ ફાઉન્ડેશન નામની ખાનગી સંસ્થા દ્વારા જિલ્લાના ૭૩ ગામોનો સરવેની કામગીરી શરૂ કરવામાં આવી છે. સરવે અનુસાર ફિલ્ડ ઈન્વેસ્ટીગેટરો અને સુપરવાઈઝરો દ્વારા ગ્રામજનોનો વ્યક્તિગત સંપર્ક સાધી તેમની સમસ્યાઓ જાણવામાં આવી રહી છે.